### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. december 2025 har vedtaget Magistratens foranstående indstilling af 25. november 2025.

###

BESLUTNINGSFORSLAG FRA DD OG LA

Selvkørende biler er ikke længere blot science fiction. I flere amerikanske storbyer er teknologien i dag i drift, og i [adresse] er lovgivningen for nylig blevet lempet, så det er lettere for kommuner at igangsætte forsøg. Teknologien udvikler sig hurtigt, og [adresse] bør aktivt byde sig til, hvis vi skal være blandt de første danske kommuner, der får gavn af mulighederne. [adresse] har desuden gode muligheder for at teste forskellige forhold.

I dag har [adresse] ingen officiel strategi eller igangværende arbejde med selvkørende biler, selvom potentialet er stort. Det er på tide, at [adresse] tager de første skridt.

[adresse] har en tæt bykerne med meget trafik og et stort pres på parkeringspladser. Selvkørende biler kan på sigt reducere behovet for parkering, da bilerne ikke behøver stå stille, men kan hente næste passager eller køre til opladning. Det kan frigive værdifuld plads i midtbyen.

[adresse] dækker også mange mindre byer og landområder, hvor kollektiv transport i dag ikke er dækkende. Her kan selvkørende biler på sigt blive et fleksibelt og billigere alternativ til busser og Flextrafik, så flere borgere får adgang til mobilitet. [adresse] kan med et testprojekt placere sig som en foregangskommune, der går forrest i at udvikle fremtidens mobilitetsløsninger. Det vil styrke kommunens profil både nationalt og internationalt.

Et konkret eksempel på en oplagt testrute kunne være fra den centrale del af [adresse] og ud til Molslinjens færgeterminal.

Forslag

Danmarksdemokraterne og Liberal Alliance foreslår:

1) At Teknik og Miljø igangsætter et arbejde med at undersøge og udvikle et projekt om selvkørende biler i [adresse], herunder identificere egnede testområder

2) At [adresse] aktivt interessevaretager overfor regering og folketing med henblik på at blive udpeget som testkommune for selvkørende biler.

Gunnar Vestergaard, Danmarksdemokraterne

Anders Søndergaard, Liberal Alliance.

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Indstillingen fremsendes som svar på beslutningsforslag fra Danmarksdemokraterne og Liberal Alliance vedr. [adresse] som testkommune for selvkørende køretøjer.

Beslutningsforslaget lægger op til beslutning om, at Teknik og Miljø igangsætter et arbejde med at undersøge og udvikle et projekt for selvkørende biler i [adresse] og at [adresse] aktivt interessevaretager over for regering og folketing med henblik på at blive udpeget som testkommune for selvkørende biler.

På den korte bane nævnes muligheden for en testrute for et selvkørende busprojekt med rute fra den centrale del af [adresse] ud til Molslinjens færgeterminal, samt muligheden for at forberede områder i [adresse] til forsøg med selvkørende biler.

I budget 2026 har forligspartierne ligeledes vedtaget at Teknik og Miljø skal undersøge under hvilke vilkår og rammer, at der kan laves forsøg med selvkørende busser i [adresse].

Undersøgelserne vil blive forelagt byrådet inden budget 2027, med henblik på, at byrådet træffer beslutning om eventuel igangsættelse.

Denne indstilling besvarer dermed både beslutningsforslaget og bestillingen i budget 2026.

### Beslutningspunkter

Det indstilles:

At 1) Teknik og Miljø forud for budgetlægningen for 2027 vender tilbage med en vurdering af forudsætninger og omkostninger for et projekt om selvkørende busser i [adresse].

At 2) Teknik og Miljø identificerer barrierer for gennemførsel af forsøg med selvkørende biler i [adresse] og arbejder med interessevaretagelse overfor relevante aktører for at nedbryde disse barrierer og gøre det mere enkelt for private aktører at byde ind på forsøg med selvkørende biler.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 27-08-2025

Olfert Søndergaard: 17

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 27. august 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 25-11-2025

Olfert Søndergaard: 16

Fremsendes til [adresse] med bemærkning, at Magistraten i mødet den 25. november 2025 anbefaler, at byrådet tiltræder Magistratsafdelingen for Teknik og Miljøs indstilling af 12. november 2025.

Alternativet tog forbehold.